Paris Saint-Germain Football Club
<s>Paris Saint-Germain (također znan i pod kraticama Paris SG ili samo PSG) je francuski profesionalni nogometni klub, smješten u glavnom gradu Parizu.</s><s>Klub je osnovan 12. kolovoza 1970. godine, zahvaljujući spajanju dvaju dotadašnjih klubova: Paris FC i Stade Saint-Germain.</s><s>PSG u prvoj francuskoj nogometnoj ligi (poznatijoj kao Ligue 1) igra od 1974. godine čime drži rekord u najvećem broju sezona provedenih u tom elitnom nogometnom natjecanju za redom, a također se smatra i jednim od najuspješnijih francuskih klubova postavši pet puta prvak Francuske, deset puta osvajač kupa, pet puta osvajač liga kupa i pet puta osvajač super kupa.</s><s>Paris Saint-Germain, skupa s Marseilleom, je jedini francuski nogometni klub do danas koji je osvojio veliko europsko nogometno natjecanje - Kup pobjednika kupova 1996. godine.</s><s>Također je proglašen najboljim svjetskim klubom 1994. godine po IFFHS-u, a 1998. godine zauzeo je prvo mjesto na UEFA-inoj ljestvici najboljih klubova čime je postao prvi (i do danas jedini) francuski nogometni klub kojem je to uspjelo.</s><s>PSG se trenutno nalazi na 12. mjestu IFFHS ljestvice, te 46. mjestu UEFA-ine ljestvice najboljih nogometnih klubova.</s>

<s>Park prinčeva, kapaciteta 48.713 mjesta, stadion je na kojem igra Paris Saint-Germain još od 1974. godine.</s><s>Trening centar se zove Camp des Loges koji također postoji od 1974. godine.</s><s>PSG je također domaćin Pariškog turnira koji se održava na Parku prinčeva od 1975. godine.</s><s>Službeni grb kluba sadržava crvenu siluetu Eiffelovog tornja s bijelom kraljevskom kolijevkom Luja XIV. koja se nalazi između stupova tornja, a sve na plavoj pozadini s bijelim rubovima.</s><s>Takav izgled grba inspirirao je Daniela Hechtera da dizajnira dres koji je postao snažan simbol kluba.</s><s>Dres je plave boje sa središnjom centralnom vertikalnom trakom s bijelim rubovima.</s><s>Glavni moto kluba je Paris Est Magique, a njegova službena himna je Allez Paris Saint-Germain autora Les Parisiens.</s><s>Ženski dio kluba postoji od 1971. godine.</s><s>Klub je jedno vrijeme čak financirao profesionalnu rugby ligu klubova 1995. godine koja je ukinuta samo dvije godine poslije.</s>

<s>Paris Saint-Germain jedan je od najpopularnijih nogometnih klubova u Francuskoj; oko 11% populacije navija za klub što ga čini drugim najpopularnijim klubom u Francuskoj, poslije Marseillea.</s><s>PSG je treći najbogatiji klub u Francuskoj, iza Lyona i Marseillea.</s><s>Najveće nogometno suparništvo klub ima upravo s Marseilleom s kojim svake sezone igra tzv. Le Classique.</s><s>U sezoni 2009./10. prosječan broj gledatelja na domaćim utakmicama PSG-a je bio 33,266 - četvrta najveća posjeta u Ligue 1. Klub je bio jedan od osnivača G-14, a također je i član njegovog nasljednika Europskog udruženja klubova.</s><s>31. svibnja 2011. godine Paris Saint-Germain je službeno objavio da je Qatar Investment Authority kupio 70% kluba, završivši tako višemjesečne spekulacije o tome tko će biti njegov novi vlasnik.</s><s>Colony Capital i Butler Capital Partners, koji su kupili klub od Canala+ 2006. godine, ostali su manjinski vlasnici.</s>

<s>Povijest 
Osnovan 12. kolovoza 1970. godine nakon spajanja dotadašnja dva kluba, Stade Saint-Germain i Paris FC, nogometni klub Paris Saint-Germain oduvijek je predstavljao i Pariz i obližnji Saint-Germain-en-Laye.</s><s>I budući je toliko ljudi željelo vidjeti veliki klub koji nosi boje njihovog grada, početni tim je u početku radio zapanjujućim tempom.</s><s>U samo četiri godine, klub je došao u sam vrh francuskog nogometa, a do kraja 70-tih godina prošlog stoljeća "crveno-plavi" su bili spremni za ulazak u povijesne knjige.</s><s>1982. i 1983. godine PSG je osvojio naslov prvaka francuskog kupa, prije nego su 1986. godine po prvi put postali prvaci francuske Ligue 1 - ostvarenje koje je otvorilo vrata Europe i nekih povijesnih susreta, prvenstveno s Juventusom.</s>

<s>Međutim, koliko god te utakmice bile značajne, 90-te godine prošlog stoljeća bile su još plodnije, kada je Paris Saint-Germain ušao u zlatno razdoblje nakon što je klub u svibnju 1991. godine kupio televizijski gigant Canal+.</s><s>Uz tako ozbiljan kapitalni ulog, klub je postavio još više ciljeve.</s><s>U razdoblju između 1992. i 1998. godine dosegnuli su dva finala Kupa pobjednika kupova - pobijedivši u onom 1996. godine - polufinale Lige prvaka i dva puta polufinale Kupa UEFA.</s><s>U domaćim natjecanjima rezultati su bili još bolji, budući je klub osvojio još jedan naslov prvaka Ligue 1, tri francuska kupa, dva liga kupa i dva prvaka super kupa.</s>

<s>Na žalost mnogih navijača kluba, Paris Saint-Germain do danas nije uspio ponoviti navedene rezultate.</s><s>Osvojena su još tri trofeja, ali kriza je uvijek bila prisutna tu negdje.</s><s>Njihova forma konstantno je padala, pa su u sezonama 2004./05. i 2005./06. završili na tek devetom mjestu.</s><s>Sezona 2006./07. bila je još gora, budući u njoj nisu uspjeli doći do finala niti jednog domaćeg kupa, a ligu su završili na 15. mjestu - tek tri mjesta iznad zone ispadanja u drugu ligu.</s><s>Nakon prodaje kluba od strane Canala+ Colony Capitalu, Butler Capital Parnersima i Morgan Stanleyju, PSG je nastavio s lošim rezultatima u ligi pa su u sezoni 2007./08. završili na 16. mjestu, samo tri boda iznad zone ispadanja.</s><s>Ipak, PSG je uspio osvojiti liga kup i doći do finala francuskog kupa gdje je izgubio od prvaka Ligue 1 Lyona.</s><s>U sezoni 2008./09.</s><s>PSG se polako počeo oporavljati i borio se za naslov prvaka gotovo cijele sezone, iako je na kraju završio na 6. mjestu bez mogućnosti odlaska na europska natjecanja sljedeće sezone.</s><s>Colony Capital otkupio je sve dionice Morgan Stanleyja i na taj način postao 95%-tni vlasnik kluba.</s><s>Sezona 2009./10. postala je prva u povijesti u kojoj su oba kluba - i ženski i muški - uspjeli osvojiti nacionalne kupove.</s><s>PSG je osvojio francuski kup, dok su djevojke osvojile ženski kup.</s>

<s>Sreća kluba napokon se okrenula kada ga je u ljeto 2011. godine kupio Qatar Investment Authority s jednim ciljem: osvojiti Ligu prvaka.</s><s>Paris Saint-Germain je u sljedećih nekoliko mjeseci doveo brojne igrače, a sezonu 2011./12. u Ligue 1 završili su na drugom mjestu postavivši rekord za najveći broj osvojenih bodova (79) drugoplasiranog kluba u domaćem prvenstvu.</s>

<s>Stadion 
 
Stadion Georges Lefèvre bio je od 1904. do 1970. godine glavni stadion na kojem je igrao klub Stade Saint-Germain sve do spajanja sa susjednim klubom Paris FC.</s><s>Stadion je promijenio ime u Georges Lefèvre 1945. godine po igraču Stade Saint-Germaina koji je poginuo na fronti 1940. godine.</s><s>Nakon osnivanja Paris Saint-Germaina 1974., Camp des Loges postao je trening centar za klub.</s><s>4. studenog 1975. godine PSG-ov trening centar je službeno otvoren, a Pedro Alonso postao je njegov prvi direktor.</s><s>15. ožujka 2006. godine Paris Saint-Germain je objavio da će se nakratko preseliti iz svog trening centra koji će se za to vrijeme obnavljati.</s><s>Renovacije su započele u siječnju 2008. godine, a dovršene su 4. listopada iste godine.</s><s>Kompletna renovacija koštala je 5 milijuna Eura.</s><s>Inauguriran je 4. studenog 2008. godine.</s><s>Camp des Loges je trening centar za seniorski tip, ali i za rezervni tip te pripadnike nogometne akademije (muške i ženske) kao i za kompletan ženski dio kluba.</s>

<s>Tijekom sezone 1970./71., PSG je igrao neke utakmice na stadionu Jean-Bouin, ali je posjeta bila puno manja nego na stadionu Georges Lefèvre.</s><s>PSG je svoje domaće utakmice započeo igrati na Stade de France od sezone 1971./72. 10. studenog 1973. godine PSG je svoju prvu utakmicu odigrao na Parku prinčeva protiv kluba Red Star Saint-Ouen.</s><s>Međutim, tek je od 1974. godine postao jedini klub koji se koristi tim stadionom.</s><s>Nekoliko su utakmica morali odigrati i na stadionima Olympique Yves-du-Manoir i Stade de France zbog preuređenja Parka prinčeva.</s>

<s>1992. godine televizijski kanal Canal+, vlasnik PSG-a u to vrijeme, preuzeo je kontrolu na SESE-om, kompanijom koja je držala koncesije na Parku prinčeva od lipnja 1988. godine.</s><s>Klub je plaćao svoju rentu direktno Canalu+.</s><s>28. lipnja 1999. godine grad Pariz je produžio koncesiju za Park prinčeva na dodatnih 15 godina.</s><s>18. veljače 2002. godine Paris Saint-Germain u potpunosti je prisvojio stadion, a uredi kluba preseljeni su u novu zgradu.</s><s>11. travnja 2006. godine Canal+ je prodao PSG konzorcijumu Colony Capital, Butler Capital Partners i Morganu Stanleyju.</s><s>Odmah nakon toga grad Pariz je produžio koncesije sve do 2014. godine.</s><s>Najveća posjeta stadiona u prosjeku izračunata je za sezonu 1999./00. s 43,185 gledatelja po utakmici.</s><s>Rekord u broju gledatelja i dalje drži utakmica odigrana 2. ožujka 1983. godine između PSG-a i SV Waterschei Thora u četvrt-finalu Kupa pobjednika kupova na kojoj je izbrojano 49.575 gledatelja.</s><s>Prosječna posjeta domaćih utakmica u sezoni 2009./10. bila je 33.266 što klub smješta na četvrto mjesto najposjećenijih utakmica u Ligue 1.</s>

<s>Navijači</s>

<s>Navijači kluba poznati su kao parižani (parisiens).</s><s>U Francuskoj otprilike 11% populacije navija za Paris Saint-Germain, čime dijeli drugo mjesto na ljestvici najomiljenijih nogometnih klubova u Francuskoj s Lyonom (ispred njih je samo Marseille koji ima 20% navijača Francuske).</s><s>U svijetu je PSG drugi najpopularniji francuski klub, odmah iza Marseilla, a slijedi ga Lyon.</s><s>Francuski predsjednik Nicolas Sarkozy je jedan od navijača PSG-a.</s><s>Paris Saint-Germain je poznat po tome da privlači krajnje desničarske bijele navijače, ali i pripadnike multi-etničke populacije.</s><s>Tribina Kop of Boulogne je posebno mjesto na Parku prinčeva gdje se nalaze Boulogne Boysi, jedna od najpoznatijih navijačkih skupina kluba.</s><s>Radi se o jednoj od najpoznatijih tribina u francuskom nogometu zbog česte povezanosti s navijačkim nasiljem i krajnje desničarskim političkim grupama.</s><s>Skupina je postala poznata ne samo kao sinonim za navijački vandalizam, već i zbog rasizma i fašizma još od 80-tih godina prošlog stoljeća, a povezuju ih i s brojnim incidentima koji su se dogodili u prošlosti.</s><s>Boulogne Boysi su se često tukli s pripadnicima drugih navijačkih skupina PSG-a mnogo godina.</s><s>Od 2008. godine, u jeku nasilja na Parku prinčeva, francuske vlasti ukinule su čak sedam navijačkih skupina PSG-a: Tribune d'Auteuil, Supras Auteuil 1991, Paris 1970 la Grinta, Les Authentiks, Boulogne Boys (jedna od najstarijih i najpoznatijih huliganskih navijačkih skupina u Francuskoj), Commando Loubard i Milice Paris.</s>

<s>Le Classique Le Classique (poznata i pod nazivom Derby de France) je nogometna utakmica koju igraju Paris Saint-Germain i Olympique de Marseille.</s><s>Termin Le Classique prezuet je iz španjolske nogometne lige gdje Real Madrid i Barcelona igraju poznati El Clásico.</s><s>Radi se o derbiju koji je postao vrlo značajan krajem 80-tih i početkom 90-tih godina prošlog stoljeća.</s><s>Canal+, vlasnik PSG-a, i Bernard Tapie, vlasnik Marseillea, započeli su promovirati zajedničke utakmice i rivalstvo dvaju klubova kako bi privukli što veći dio nacije da dođu na utakmice.</s><s>Tenzije između navijača Marseillea i PSG-a su legendarne, budući oba kluba igraju na fantastičnim stadionima - Parku prinčeva (PSG) i Vélodrome (Marseille) - koji za vrijeme derbija doslovno "isijavaju" obožavateljima oba kluba.</s><s>Uz sve to, različite navijačke skupine oba kluba mrze jedni druge i skloni su incidentima.</s><s>Zbog toga se prije svake njihove utakmice pojačava osigranje na stadionima kako bi se spriječili eventualni sukobi, ali nasilne epizode i dalje se vrlo često događaju.</s>

<s>Kao i sva druga rivalstva, antipatije navijača Paris Saint-Germaina i Marseillea izlaze van granica stadiona budući se radi o dva najveća grada u Francuskoj te o dva najuspješnija i najutjecajnija nogometna kluba koji su zajedno osvojili jedanaest titula Ligue 1, osamnaest francuskih kupova, pet liga kupova i pet super kupova.</s><s>Oba kluba su također (do danas) jedini francuski klubovi koji su osvojili neko europsko nogometno natjecanje - Paris Saint-Germain Kup pobjednika kupova 1996. godine, a Marseille Ligu prvaka 1993. godine.</s><s>PSG i Marseille bili su najdominantniji klubovi u Ligue 1 sve do pojave Lyona, početkom 21. stoljeća.</s><s>Međutim, unatoč njihovim usponima i padovima, PSG i Marseille - skupa sa Saint-Étienneom - ostaju jedini francuski klubovi s vrlo vjernom i strastvenom skupinom obožavatelja, koji svim njihovim utakmicama daju poseban čar.</s>

<s>Trenutačna momčad</s>

<s>Dosadašnji uspjesi 
Prvak Francuske (Ligue 1 Championnat de France): 1986., 1994., 2013., 2014., 2015., 2016., 2018.</s>

<s>Osvajač francuskog Kupa (Coupe de France): 1982., 1983., 1993., 1995., 1998., 2004., 2006., 2010., 2015., 2016., 2017., 2018.</s>

<s>Osvajač francuskog Liga-Kupa (Coupe de la Ligue):  1995., 1998., 2008., 2014., 2015., 2016., 2017., 2018.</s>

<s>Osvajač francuskog Super-Kupa (Trophée des Champions): 1995., 1998., 2013., 2014., 2015., 2016., 2017., 2018.</s>

<s>Prvak 2. francuske Lige (Ligue 2): 1971.</s>

<s>Kup pobjednika kupova (UEFA Cup Winners' Cup): 1996. (1997. bio finalist)</s>

<s>Intertoto kup (UEFA Intertoto Cup): 2001.</s>

<s>Poznati igrači 
Kapetan francuske nogometne reprezentacije, Jean Djorkaeff pridružio se Paris Saint-Germainu 1970. godine i tako postao prvi profesionalni nogometni igrač i prvi kapetan kluba.</s><s>Trenutni kapetan kluba je Mamadou Sakho koji je zamijenio Claudea Makéléléa koji je otišao u mirovinu nakon sezone 2010./11.</s><s>Službena internet stranica kluba PSG.fr izabrala je portugalca Pauletu kao najboljeg igrača u klupskoj povijesti.</s><s>On je ujedno i najbolji strijelac kluba bio sa 110 postignutih pogodaka, ali Zlatan Ibrahimović je oborio njegov rekord u 2015. godini.</s><s>Pauleta je u pet godina zabio 109 pogodaka u 211 utakmica, a Šveđaninu je trebalo 137 utakmica da obori rekord.</s><s>Paris Saint-Germain duguje svoj uspjeh i nezaboravnom Safetu Sušiću.</s><s>Jugoslavenski reprezentativac je postigao 85 pogodaka i ostvario rekordnu 61 asistenciju.</s><s>Francuski magazin France Football'' izabrao je upravo Sušića za najboljeg igrača u klupskoj povijesti.</s><s>Jean-Marc Pilorget postao je igrač s najviše nastupa za klub (435).</s><s>George Weah je najbolji strijelac kluba u povijesti kad su u pitanju europska natjecanja (16 zgoditaka).</s><s>"Gospodin George" također je prvi (i za sada jedini) igrač PSG-a koji je osvojio Zlatnu loptu i bio proglašen najboljim nogometašem godine od strane FIFA-e.</s><s>Javier Pastore i Ronaldinho su najskuplje transakcije u povijesti kluba do danas.</s><s>Pastore je plaćen rekordnih 42 milijuna Eura što nije samo rekord PSG-a, već i kompletne Ligue 1. Ronaldinho, s druge strane, je najbolje prodani igrač - PSG ga je prodao Barceloni za rekordnih 32 milijuna Eura.</s><s>Najuspješniji igrači kluba su Alain Roche i Paul Le Guen s devet osvojenih trofeja s klubom.</s>

<s>Lista poznatih igrača</s>

<s>Dosadašnji treneri</s>

<s>Paris Saint-Germain do danas je vodilo 37 trenera od čega je njih 28 bilo u punom radnom odnosu od Pierrea Phelipona, prvog trenera PSG-a 1970. godine.</s><s>Najuspješniji trener je Luis Fernández koji je osvojio pet trofeja s klubom: francuski kup, liga kup, super kup, Kup pobjednika kupova i Intertoto kup.</s><s>On je također najduži trener što se vođenja utakmica tiče (vodio je njih 244).</s><s>Što se, pak, vremenskog razdoblja tiče, najduži treneri su Luis Fernández i Georges Peyroche koji su na klupi sjedili punih 5 godina.</s>

<s>Lista dosadašnjih trenera</s>

<s>Izvori</s>

<s>Vanjske veze</s>

<s>Službene stranice PSG-a</s>

<s>Nastanci 1970.</s><s>Fudbalski ili nogometni klubovi u Francuskoj
Sport u Parizu</s>

